Държавен вестник, бр. 8, 2014 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  8
членки, като взема предвид и препоръките за 
координиране на народностопанските планове 
на страните – членки на Банката.
Дейността на Банката трябва да бъде ор­
ганично свързана със системата от мерки за 
по-нататъшно развитие на социалистическото 
икономическо сътрудничество, сближаване 
и постепенно изравняване на нивата на ико­
номическо развитие на страните членки при 
спазване на принципите за висока ефективност 
при използването на кредитите на Банката. 
По договореност със Съвета за икономическа 
взаимопомощ Банката участва при разглеж­
дането от съответните органи на СИВ на 
въпросите, свързани с координирането на 
плановете на националните икономики на 
страните членки в сферата на капиталовло­
женията, представляващи взаимен интерес. 
Член ІІІ
1. Уставният капитал на Банката се оп­
ределя в размер на един милиард преводни 
рубли. Той се формира в колективната валута 
(в преводни рубли) и в свободно конвертиру­
ема валута или в злато.
Златното съдържание на преводната рубла 
е 0,987412 грама чисто злато.
2. Дяловите вноски (квотите) на Догова­
рящите се Страни в този капитал се опреде­
лят, като се изхожда от обема на износа във 
взаимната им търговия, и представляват за:
Народна република България 85,1 ми лиона 
преводни рубли
Унгарската народна република 83,7 ми лиона 
преводни рубли
Германската демократична 
република
176,1 милиона 
преводни рубли
Монголската народна репу­
блика
4 , 5  м и л и о н а 
преводни рубли
Полската народна република
121,4 милиона 
преводни рубли
Съюза на Съветските социа­
листически републики
399,3 милиона 
преводни рубли
Чехословашката социалисти­
ческа република
129,9 милиона 
преводни рубли
Упълномощените банки на тези страни 
издават на Банката полици за сумата на дя­
ловите вноски (квотите).
3. Уставният капитал се формира в размер 
на 70 % в преводни рубли и в размер на 30 % 
в свободно конвертируема валута или в злато.
4. Първата вноска в уставния капитал се 
прави от Договарящите се Страни при създа­
ването на Банката в размер на 175 милиона 
преводни рубли. Втората вноска в размер на 175 
милиона преводни рубли се прави в рамките 
на втората година от дейността на Банката.
Останалата част от капитала се плаща с 
оглед на развитието на операциите на Банката 
и нуждите от средства по реда и в сроковете, 
определени от Съвета на Банката.
5. Уставният капитал може да бъде уве­
личен със съгласието на правителствата на 
страните – членки на Банката, по препоръка 
на Съвета на Банката. Редът и сроковете на 
съответните вноски се определят от Съвета 
на Банката.
6. Уставният капитал се увеличава и при 
приемането на нов член на Банката със су­
мата на дяловата му вноска (квотата) в този 
капитал. Размерът, начинът и сроковете на 
правене на вноската се определят от Съвета на 
Банката съгласувано със съответната страна.
Член ІV
Банката създава резервен капитал.
Банката може да създава собствени спе­
циални фондове.
Целите, размерът, сроковете, условията за 
създаване и използване на резервния капи­
тал и на собствените специални фондове се 
определят от Съвета на Банката.
Член V
В Банката могат да бъдат създавани спе­
циални фондове за сметка на ресурси от 
заинтересованите страни.
Член VІ
Банката може да привлича средства в 
колективна валута (в преводни рубли), в на­
ционалните валути на заинтересовани стра­
ни и в свободно конвертируема валута чрез 
получаване на финансови и банкови кредити 
и заеми, приемане на средносрочни и дъл­
госрочни влогове, както и под друга форма.
Съветът на Банката може да взема решения 
за отпускането от Банката на лихвени обли­
гационни заеми, пускани на международните 
валутни пазари.
Условията на отпускането на облигационни 
заеми се определят от Съвета на Банката.
Член VІІ
1. Банката отпуска дългосрочни и средно­
срочни кредити за целите, предвидени в член 
ІІ на това Споразумение.
2. Кредити се отпускат:
а) на банки, стопански организации и 
предприятия в страните – членки на Банката, 
официално упълномощени от страните членки 
за получаване на кредити;
б) на международните организации и пред­
приятията на страните – членки на Банката, 
занимаващи се със стопанска дейност;
в) на банките и икономическите органи­
зации от други страни по реда, определен от 
Съвета на Банката.
3. Банката може да предоставя гаранции 
по реда, определен от Съвета на Банката. 
Член VІІІ
Редът за кредитно планиране, крайните 
срокове, условията за отпускане, използване 
и погасяване на кредитите, издаването на